Document ID: 32012R0032

DELEGIRANA UREDBA KOMISIJE (EU) št. 32/2012
z dne 14. novembra 2011
o dopolnitvi Uredbe (EU) št. 1236/2010 Evropskega parlamenta in Sveta o sistemu nadzora in izvrševanja, ki se uporablja na območju Konvencije o prihodnjem večstranskem sodelovanju v ribištvu severovzhodnega Atlantika
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1236/2010 Evropskega parlamenta in Sveta z dne 15. decembra 2010 o sistemu nadzora in izvrševanja, ki se uporablja na območju Konvencije o prihodnjem večstranskem sodelovanju v ribištvu severovzhodnega Atlantika, in razveljavitvi Uredbe Sveta (ES) št. 2791/1999 (1) ter zlasti člena 10(3) in člena 46 Uredbe,
ob upoštevanju naslednjega:
(1)
Uredba (EU) št. 1236/2010 dopolnjuje nadzorne ukrepe, določene v:
-
Uredbi Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (2) in
-
Uredbi Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (3).
(2)
V skladu s členom 10 Uredbe (EU) št. 1236/2010 morajo države članice Komisijo vsak mesec obvestiti o količinah ribolovnih virov, ki so jih na območju NEAFC ujela plovila pod njihovo zastavo. Sestaviti je treba seznam ribolovnih virov, o katerih je treba poročati -
SPREJELA NASLEDNJO UREDBO:
Člen 1
Seznam virov
Seznam ribolovnih virov, navedenih v členu 10(1) Uredbe (EU) št. 1236/2010, je določen v Prilogi.
Člen 2
Začetek veljavnosti
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. novembra 2011

Labels: 12
6
5
20